《长歌行》
清代·陈德正

日月逝不处，少壮能几时。行行薄暮景，去去不可追。

衰颜坐自薄，华发无再缁。天运有时极，人寿安可希。

饮食拳形体，魂魄来居之。吾生一侨舍，日久终须辞。

所忧名未立，腐草忽同归。茫茫百世后，知我复为谁。

寸心揽万古，中亦有所持。长歌泣泗下，千载魂同悲。

作者简介：陈德正，字醇叔，号葛城，安州人。雍正庚戌进士，授吏部主事，历官陕西按察使。有《葛城诗稿》。